proxectonos/corpus_dominio_legal_administrativo_tmp huggingface dataset:
RESOLUCIÓN do 17 de xullo de 2006, da Dirección Xeral de Ordenación e Innovación Educativa, pola que se procede a designar os membros e a facer pública a composición do tribunal que deberá xulgar as probas para a concesión dos premios extraordinarios de bacharelato correspondentes ao curso 2005-2006, e se ditan instrucións acerca da realización das probas correspondentes.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/09/2006

En virtude da autorización conferida pola disposición derradeira primeira da Orde do 12 de xuño de 2006, pola que se convocan os premios extraordinarios de bacharelato correspondentes ao curso 2005-2006, e de conformidade co establecido no artigo 6 desa orde, esta dirección xeral
RESOLVE:
Primeiro.-Designar os membros do tribunal que deberá xulgar as probas para a concesión dos premios
extraordinarios de bacharelato e facer pública a súa composición, que é a que figura no anexo a esta resolución.
Segundo.-Fixar a data, o horario, os lugares de realización das probas e as condicións de presentación dos candidatos.
1. As probas celebraranse o día 19 de setembro de 2006 de acordo co seguinte horario:
9.30 horas, presentación dos candidatos.
10.00 a 12.00 horas, primeira parte da proba.
12.30 a 14.30 horas, segunda parte da proba.
2. Centros nos que se realizarán as probas.
Provincia da Coruña:
-IES Elviña. Polígono de Elviña, 2ª fase, s/n, A Coruña.
Provincia de Lugo:
-IES Sanxillao. Avda. Fontiñas, nº 171, Lugo.
Provincia de Ourense:
-IES As Lagoas. Rúa Eduardo Blanco Amor, nº 2, Ourense.
Provincia de Pontevedra:
-IES Sánchez Cantón. Avda. Raíña Victoria, Pontevedra.
Terceiro.-Presentación dos candidatos.
1. Os candidatos deberán realizar as probas na provincia a que pertenza o IES en que se atope o seu expediente académico.
2. Para a realización das probas os candidatos acreditarán a súa identidade co DNI, pasaporte ou calquera outro documento recoñecido en dereito.
Santiago de Compostela, 17 de xullo de 2006.
Mª José Pérez Mariño
Directora xeral de Ordenación e Innovación
Educativa
ANEXO
Tribunal
Presidente: José Graña Carrodeguas, subdirector xeral de Inspección, Avaliación e Calidade do Sistema Educativo, por delegación da directora xeral de Ordenación e Innovación Educativa.
Vogais:
María Luisa Calderón Fernández, profesora de ensino secundario.
Juan Freiría Alonso, profesor de ensino secundario.
Agustín Hermida López, inspector de educación.
Samuel Lago Fernández, inspector de educación.
Gisèle Maïssa Rodrigo, profesora de ensino secundario.
J. Ramón Pereiró Rodríguez, inspector de educación.
Emilio Pérez Sánchez, inspector de educación.
Alberto Rodríguez Rogina, profesor de ensino secundario.
Belén Santos Lago, profesora de ensino secundario.
Xesús Valcárcel López, profesor de ensino secundario.
Secretaria: Concepción García Sánchez.
RESOLUCIÓN do 1 de setembro de 2006, da Dirección Xeral de Conservación da Natureza, pola que se prohibe a pesca no río Umia.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 07/09/2006

Segundo establece o artigo 48 do Regulamento de ordenación da pesca fluvial e dos ecosistemas acuáticos continentais (Decreto 130/1997, do 14 de maio), cando existan razóns hidrobiolóxicas ou ambientais que así o aconsellen, poderanse adoptar medidas excepcionais de urxencia para a protección da fauna piscícola e do seu medio. As medidas excepcionais poderán prohibir temporalmente o emprego de calquera arte ou modalidade de pesca, ou mesmo prohibir todo tipo de pesca nunha determinada masa de auga.
O día 31 de agosto produciuse o incendio e a destrución da planta que a empresa Brenntag tiña no concello de Caldas de Reis, o que deu lugar á vertedura de produtos tóxicos ao leito do río Umia.
Para evitar a contaminación do tramo baixo do río e dos bancos marisqueiros da ría de Arousa, procedeuse á construción de muros de contención, o que afecta de forma substancial o réxime hidrolóxico deste tramo e, polo tanto, as condicións en que se deberá desenvolver a actividade da pesca fluvial.
Tendo en conta o anterior, e dado que no tramo afectado do río Umia se atopa o couto de pesca Ponte Arnelas, cuxo límite superior é a Ponte Baión (concellos de Meis e Vilanova de Arousa), e o límite inferior é o Con de Postas (concello de Ribadumia), no cal aínda está permitida a pesca do reo, queda prohibida a pesca fluvial no citado couto de pesca de Ponte Arnelas ata o peche da tempada de pesca 2006, que terá lugar o vindeiro día 30 de setembro.
Os pescadores que teñan adquiridos permisos para a práctica da pesca no dito couto, nas datas restantes da tempada, poderán dirixirse ao Servizo Provincial de Conservación da Natureza de Pontevedra para tratar de cambialos por outros coutos ou ben obter o seu importe.
Santiago de Compostela, 1 de setembro de 2006.
P.D. (Orde 31-7-2006)
Emilio Rosa Solana
Subdirector xeral de Recursos Cinexéticos e Piscícolas
ORDE do 30 de agosto de 2006 pola que se modifica a do 19 de novembro de 2003, pola que se fai pública a composición do Consello Social da Universidade da Coruña.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 07/09/2006

Pola Orde do 19 de novembro de 2003 (DOG do 24 de novembro) faise pública a composición do Consello Social da Universidade da Coruña.
O artigo 7 da Lei 1/ 2003, do 9 de maio, dos consellos sociais do sistema universitario de Galicia, determina a composición do consello social e os procedementos de designación e nomeamentos dos seus membros. En virtude do establecido no seu punto 3, letra c, formarán parte do consello social da universidade seis membros designados pola Xunta de Galicia, en representación dos intereses sociais.
De acordo co artigo 10 da devandita Lei 1/2003, os membros dos consellos sociais cesarán por renuncia, incapacidade declarada por resolución xudicial firme, morte ou declaración de falecemento. As vacantes que se produzan antes da finalización do mandato deberán cubrirse pola autoridade, entidade ou institución correspondente no prazo máximo de tres (3) meses. De non se lle comunicar o acordo de designación dentro do devandito prazo ao conselleiro/a competente en materia universitaria, o posto permanecerá vacante ata a finalización do corres
pondente mandato. En todo caso, o membro substituído entenderase nomeado polo período que reste do anterior mandato.
Pola Orde do 14 de xuño de 2006 (DOG do 22 de xuño) fíxose público o cesamento por renuncia de Juan Caamaño Cebreiro, como representante da Xunta de Galicia no Consello Social da Universidade da Coruña.
O Consello da Xunta de Galicia, na súa reunión do día 20 de xullo de 2006, por proposta da conselleira de Educación e Ordenación Universitaria, acordou designar a Santiago Pérez Torres, representante dos intereses sociais designado pola Xunta de Galicia no Consello Social da Universidade da Coruña, en substitución de Juan Caamaño Cebreiro.
Por todo iso,
DISPOÑO:
Artigo 1º
Nomear a Santiago Pérez Torres, representante dos intereses sociais designado pola Xunta de Galicia no Consello Social da Universidade da Coruña, en substitución de Juan Caamaño Cebreiro.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 30 de agosto de 2006.
Laura Sánchez Piñón
Conselleira de Educación e Ordenación
Universitaria
ORDE do 31 de agosto de 2006 pola que se amplía a dotación orzamentaria para a concesión de axudas á silvicultura en bosques no medio rural convocadas pola Orde do 4 de abril de 2006.
CONSELLERÍA DO MEDIO RURAL — III. OUTRAS DISPOSICIÓNS — 07/09/2006

Pola Orde do 4 de abril de 2006 establecéronse as bases e convocáronse para o ano 2006 as axudas á silvicultura en bosques no medio rural (Diario Oficial de Galicia nº 72, do 12 de abril).
No artigo 16.-Financiamento. Relativo ao financiamento destas axudas, detállase a aplicación orzamentaria e o importe económico previsto para elas. Tendo en conta o elevado número e dimensión das solicitudes de axuda que se recibiron e a necesidade dun maior financiamento, cómpre ampliar a dotación orzamentaria consignada inicialmente, coa finalidade de poder amparar as solicitudes de axuda presentadas, sempre que cumpran co establecido nas ordes desta consellería citadas anteriormente.
En virtude do exposto, de conformidade co artigo 30.1º.3 do Estatuto de autonomía de Galicia, e no uso das facultades que me confire a Lei 1/1983, reguladora da Xunta e do seu presidente,
DISPOÑO:
Artigo único.
Primeiro.-Amplíase a dotación orzamentaria que se recolle na orde desta consellería, do 4 de abril de 2006 (Diario Oficial de Galicia nº 72, do 12 de abril), pola que se convocan para o ano 2006 as axudas á silvicultura en bosques no medio rural, nun total de 1.640.675,88 euros, tal e como se especifica de seguido:
a) A aplicación orzamentaria 11.06.614-C.770.0 increméntase en 640.675,88 euros para o ano 2006.
b) A aplicación orzamentaria 11.06.614-C.770.0 para a anualidade de 2007 increméntase en 1.000.000 euros
Segundo.-Tamén se poderán utilizar outros remanentes adicionais que puidesen existir na mesma aplicación. En todo caso, a concesión da axuda á silvicultura en bosques no medio rural estará condicionada á existencia de crédito axeitado e suficiente e limitarase ás dispoñibilidades orzamentarias.
Terceiro.-Esta modificación non afecta o prazo que se establece para a presentación de solicitudes de axuda na devandita Orde do 4 de abril de 2006.
Santiago de Compostela, 31 de agosto de 2006.
Alfredo Suárez Canal
Conselleiro do Medio Rural
ORDE do 31 de agosto de 2006 pola que se amplía a dotación orzamenteria para a concesión de axudas aos plans de reestruturación e reconversión do viñedo en Galicia convocadas pola Orde do 27 de marzo de 2006.
CONSELLERÍA DO MEDIO RURAL — III. OUTRAS DISPOSICIÓNS — 07/09/2006

Pola Orde do 27 de marzo de 2006 convocáronse, para o ano 2006, as axudas aos plans de reestruturación e reconversión do viñedo en Galicia (Diario Oficial de Galicia nº 63, do 30 de marzo). As bases reguladoras destas axudas establécense na orde desta consellería, do 5 de setembro de 2000 (Diario Oficial de Galicia nº 175, do 8 de setembro).
No artigo 6º da Orde do 27 de marzo de 2006, relativo ao financiamento destas axudas, detállase a aplicación orzamentaria e o importe económico previsto para elas. Este artigo prevé expresamente a posibilidade de incrementar a dotación orzamentaria contida na referida orde, polo que, tendo en conta que o número de solicitudes presentadas superou as previsións realizadas por esta consellería, cómpre ampliar a dotación orzamentaria consignada inicialmente.
En consecuencia, de conformidade co disposto no artigo 30.I.3 do Estatuto de autonomía de Galicia e no uso das facultades que me confire a Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.
1. Amplíase a dotación orzamentaria que se establece na orde desta consellería, do 27 de marzo de 2006 (Diario Oficial de Galicia nº 63, do 30 de marzo), pola que se convocan, para o ano 2006 as axudas aos plans de reestruturación e reconversión do viñedo en Galicia.
2. O incremento de dotación para o exercicio 2006, será de 800.000 euros, con cargo á aplicación orzamentaria 11.03.614-A 772.1 dos orzamentos da Comunidade Autónoma de Galicia para o ano 2006. Para exercicios futuros, tamén con cargo á aplicación orzamentaria 11.03.614-A 772.1, incrementarase a dotación en 30.000 euros no exercicio 2007, 30.000 euros no exercicio 2008, 30.000 euros no exercicio 2009 e 30.000,00 euros no exercicio 2010.
3. Tamén se poderán utilizar outros remanentes adicionais que puidesen existir na mesma aplicación. En todo caso, a concesión das axudas aos plans de reestruturación e reconversión do viñedo en Galicia estará condicionada á existencia de crédito axeitado e suficiente e limitarase ás dispoñibilidades orzamentarias.
4. Esta modificación non afecta o prazo que se establece para a presentación de solicitudes de axuda na devandita Orde do 27 de marzo de 2006.
Santiago de Compostela, 31 de agosto de 2006.
Alfredo Suárez Canal
Conselleiro do Medio Rural
DECRETO 245/2006, do 28 de decembro, polo que se nomea directora xeral de Protección Civil a María Esther González Saavedra.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 29/12/2006

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día vinte e oito de decembro de dous mil seis,
Nomeo a María Esther González Saavedra directora xeral de Protección Civil.
Santiago de Compostela, vinte e oito de decembro de dous mil seis.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
CORRECCIÓN de erros.-Orde do 14 de decembro de 2006 pola que se dispón o cesamento por petición propia de membro do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 29/12/2006

Advertido erro na citada orde, publicada no DOG nº 243, do 20 de decembro de 2006, cómpre facer as seguintes correccións:
Na páxina 18.449, no título, onde di: «Orde do 14 de decembro do 2006 pola que se dispón o cesamento por petición propia de membro do Comité Ético de Investigación Clínica de Galicia», debe dicir: «Orde do 14 de decembro do 2006 pola que se dispón o cesamento por petición propia do secretario do Comité Ético de Investigación Clínica de Galicia».
Na mesma páxina, no artigo único, onde di: «Cesa, por petición propia, como membro do Comité Ético de Investigación Clínica de Galicia,...», debe dicir: «Cesa, por petición propia, como secretario do Comité Ético de Investigación Clínica de Galicia,...».
Así mesmo, nesta mesma páxina, no primeiro parágrafo do anexo, onde di: «Persoa que cesa por petición propia como membro do CEIC de Galicia:...», debe dicir: «Persoa que cesa por petición propia como secretario do CEIC de Galicia:...».
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
DECRETO 244/2006, do 28 de decembro, polo que se dispón que cese María Esther González Saavedra como delegada provincial da Coruña.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 29/12/2006

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día vinte e oito de decembro de dous mil seis,
DISPOÑO:
Que cese, por pase a outro destino, María Esther González Saavedra, como delegada provincial da Coruña da Consellería de Presidencia, Administracións Públicas e Xustiza.
Santiago de Compostela, vinte e oito de decembro de dous mil seis.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
ORDE do 27 de decembro de 2006 pola que se modifica a do 4 de setembro de 2006 pola que se regula a concesión de axudas para compensar os danos sufridos en establecementos mercantís e industriais causados pola vaga de incendios que asolaron Galicia durante os días 4 a 14 de agosto do ano en curso.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 29/12/2006

No Diario Oficial de Galicia nº 171, do 5 de setembro de 2006 publicouse, a Orde do 4 de setembro de 2006 pola que se regula a concesión de axudas para compensar os danos sufridos en establecementos mercantís e industriais causados pola vaga de incendios que asolaron Galicia durante os días 4 a 14 de agosto do ano en curso.
No artigo 9 da devandita orde establécese que o prazo máximo para ditar e notificarlles aos interesados a resolución expresa non será posterior ao 30 de decembro.
A presentación da documentación que lles foi requIrida aos solicitantes nos lugares previstos no artigo 38.4º da Lei de réxime xurídico das administracións públicas e do procedemento administrativo común impiden o cumprimento do prazo para resolver e notificar segundo o disposto na orde polo
que dadas as especiais circunstancias que concorren, cómpre proceder a unha ampliación do prazo de resolución.
Na súa virtude e en uso das facultades que me foron concedidas,
DISPOÑO:
Artigo único
Modifícase o artigo 9 da Orde do 4 de setembro de 2006 pola que se regula a concesión de axudas para compensar os danos sufridos en establecementos mercantís e industriais causados pola vaga de incendios que asolaron Galicia durante os días 4 a 14 de agosto do ano en curso, que queda redactado como a seguir se expón:
«O prazo máximo para ditar e notificarlles aos interesados a resolución expresa non será posterior ao 28 de febreiro de 2007. O vencemento do prazo sen que se notifique a resolución expresa lexitima o interesado para entender desestimada a súa solicitude por silencio administrativo».
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 27 de decembro de 2006.
Fernando Xabier Blanco Álvarez
Conselleiro de Innovación e Industria
DECRETO 243/2006, do 28 de decembro, polo que se dispón que cese Antonio Espinosa González como director xeral de Protección Civil.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 29/12/2006

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día vinte e oito de decembro de dous mil seis,
DISPOÑO:
Que cese, por petición propia, Antonio Espinosa González, como director xeral de Protección Civil, agradecéndolle os servizos prestados.
Santiago de Compostela, vinte e oito de decembro de dous mil seis.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
ORDE do 26 de decembro de 2006 pola que se modifica a do 28 de novembro de 2006 pola que se establecen as bases reguladoras e se convoca a concesión de axudas destinadas a sufragar os gastos extraordinarios en que incorresen as entidades locais como consecuencia directa das inundacións acaecidas no mes de outubro do ano en curso en Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 29/12/2006

A Orde do 28 de novembro de 2006 pola que se establecen as bases reguladoras e se convoca a concesión de axudas destinadas a sufragar os gastos extraordinarios en que incorresen as entidades locais como consecuencia directa das inundacións acaecidas no mes de outubro do ano en curso establece no seu artigo 6.2º que o prazo máximo para resolver é o 31 de decembro de 2006.
Dada a urxencia con que a Secretaría Xeral da Consellería de Presidencia, Administracións Públicas e Xustiza debería tramitar as solicitudes presentadas nos últimos días do prazo da súa admisión, considérase axeitado e conveniente ampliar o prazo para a resolución das axudas e subvencións ata o 15 de xaneiro.
Xa que logo, de conformidade co artigo 78 do texto refundido da Lei de réxime financeiro e orzamentario de Galicia, aprobada polo Decreto lexislativo 1/1999, do 7 de outubro, e no uso das facultades que me confire a Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único
Modifícase o artigo 6.2º da Orde do 28 de novembro de 2006 pola que se establecen as bases reguladoras e se convoca a concesión de axudas destinadas a sufragar os gastos extraordinarios en que incorresen as entidades locais como consecuencia directa das inundacións acaecidas no mes de outubro do ano en curso, que queda redactado como segue:
«O prazo máximo para resolver será ata o 15 de xaneiro de 2007. Transcorrido este prazo sen que se ditase e notificase resolución expresa, os interesados que solicitasen as subvencións convocadas por esta orde poderán entender desestimada a súa solicitude».
Disposición derradeira
Esta orde producirá efectos desde o mesmo día da súa publicación no Diario Oficial de Galicia.
Santiago de Compostela, 26 de decembro de 2006.
José Luis Méndez Romeu
Conselleiro de Presidencia, Administracións Públicas e Xustiza
ORDE do 29 de agosto de 2006 pola que se modifica a do 19 de novembro de 2003, pola que se fai pública a composición do Consello Social da Universidade de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 07/09/2006

Pola Orde do 19 de novembro de 2003 (DOG do 24 de novembro) fíxose pública a composición do Consello Social da Universidade de Santiago de Compostela.
O artigo 7.2º da Lei 1/2003, do 9 de maio, dos consellos sociais do sistema universitario de Galicia, establece que son membros natos do Consello Social o reitor da universidade, o secretario xeral e o xerente da universidade.
Segundo o artigo 10.2º da dita Lei 1/2003, do 9 de maio, as vacantes deberán cubrirse pola autoridade, entidade ou institución correspondente no prazo máximo de tres meses. De non se lle comunicar o acordo de designación dentro do devandito prazo ao conselleiro competente en materia universitaria, o posto permanecerá vacante deica a finalización do correspondente mandato. En todo caso, o membro substituído entenderase nomeado polo período que reste do anterior mandato.
O 18 de xullo de 2006, o presidente do Consello Social da Universidade de Santiago de Compostela achega certificación do nomeamento de Isabel García-Rodeja Gayoso como secretaria xeral da Universidade de Santiago de Compostela.
Por todo iso,
DISPOÑO:
Artigo único.-Nomear a Isabel García-Rodeja Gayoso secretaria xeral da Universidade de Santiago
de Compostela, membro nato do Consello Social da Universidade de Santiago de Compostela.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 29 de agosto de 2006.
Laura Sánchez Piñón
Conselleira de Educación e Ordenación
Universitaria
RESOLUCIÓN do 1 de decembro de 2006 pola que se lles dá publicidade aos beneficiarios das axudas concedidas ao abeiro das bases reguladoras das axudas para o programa Emprendedores que superen os 300.000 euros de gasto subvencionable.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 26/12/2006

Mediante Resolución do 13 de xullo de 2001 publicáronse as bases reguladoras das axudas do Instituto Galego de Promoción Económica para o programa Emprendedores (DOG nº 142, do 23 de xullo). As mencionadas bases teñen como obxectivo prioritario favorecer a aparición de novos emprendedores e a xeración de novas iniciativas empresariais.
A base 18 destas bases establece que serán obxecto de publicación no Diario Oficial de Galicia as axudas concedidas para aqueles proxectos que superen os 300.000 euros de gasto subvencionable.
Estas axudas serán financiadas con cargo á aplicación orzamentaria 02.02.12/01/01.656700 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.-Dar publicidade á relación de beneficiarios, que figura como anexo, das axudas concedidas ao abeiro das bases reguladoras das axudas do Instituto Galego de Promoción Económica para o programa Emprendedores que superen os 300.000 euros de gasto subvencionable.
Santiago de Compostela, 1 de decembro de 2006.
José Antonio Delgado Arce
Director xeral do Instituto Galego
de Promoción Económica
ANEXO
Nº EXPEDIENTE
NOME/RAZON SOCIAL
DATA
RESOLUCION
IMPORTE
SUBVENCIONABLE
(EUROS)
SUBVENCION
(EUROS)
EMPREGO
QUE SE VAI
CREAR
AF010.2005.1.26
DICOTOMIA AROMATICA, S.L. (EN CONSTITUCION)
6-9-2006
308.948,39
100.857,44
1
AF010.2005.1.24
BIOMASA FORESTAL, S.A. (EN CONSTITUCION)
28-9-2006
3.481.242,86
1.346.662,29
4
RESOLUCIÓN do 1 de decembro de 2006 pola que se lles dá publicidade aos beneficiarios das axudas concedidas ao abeiro das bases reguladoras das axudas para o Programa de acción exterior.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 26/12/2006

Mediante Resolución do 31 de marzo de 2006 publicáronse as bases reguladoras das axudas do Instituto Galego de Promoción Económica para o Programa de acción exterior (DOG núm. 69, do 7 de abril). As mencionadas bases teñen como obxectivo facilitar a internacionalización da empresa galega, poñendo ao seu alcance liñas de axudas que apoien a súa presenza no exterior.
Na súa base 20 establecen que serán obxecto de publicación no Diario Oficial de Galicia as axudas concedidas ao abeiro das devanditas bases.
Estas axudas serán financiadas con cargo ás aplicacións orzamentarias 01.04.03/05/03.651700, 01.04.03/05/03.651800 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.-Dar publicidade á relación de beneficiarios, que figura como anexo, das axudas concedidas ao abeiro das bases reguladoras das axudas do Ins
tituto Galego de Promoción Económica para o Programa de acción exterior.
Santiago de Compostela, 1 de decembro de 2006.
José Antonio Delgado Arce
Director xeral do Instituto Galego
de Promoción Económica
ANEXO
Nº EXPEDIENTE
NOME/RAZON SOCIAL
DATA
RESOLUCION
IMPORTE
SUBVENCIONABLE
(EUROS)
SUBVENCION
(EUROS)
AP014.2006.1.1
GALLEGA DE ANIMACION, S.L.
1-9-2006
30.000,00
6.000,00
AP016.2006.1.13
ORFEGA, S.L.
18-9-2006
6.006,00
3.003,00
AP016.2006.1.5
ALUMINIO Y PERFILES METALICOS, S.L.
18-9-2006
18.700,00
6.000,00
AP016.2006.1.14
QUOBIS NETWORKS, S.L.U.
9-10-2006
2.100,00
945,00
AP016.2006.1.15
QUOBIS NETWORKS, S.L.U.
9-10-2006
3.300,00
1.650,00
AP014.2006.1.2
COSTAS Y MIÑAN, S.L.
9-10-2006
8.500,00
5.950,00
AP014.2006.1.3
CONSERVAS DAPORTA, S.L.
17-10-2006
8.500,00
6.000,00
AP015.2006.1.6
MONTAJES ELECTRICOS GALICIA, S.L.
17-10-2006
11.680,00
5.840,00
AP016.2006.1.28
VOLVORETA, S.A.
19-10-2006
8.550,00
4.275,00
AP015.2006.1.7
ASOCIACIÓN DE PRODUCTORES MEJILLONEROS CABO DE CRUZ
26-10-2006
12.000,00
9.000,00
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 18 de decembro de 2006, da Dirección Xeral de Relacións Laborais, pola que se anuncia a iniciación do procedemento de extensión do convenio colectivo do sector do comercio de óptica ao retallo e talleres anexos da Comunidade de Madrid para os traballadores do mesmo sector da Comunidade Autónoma de Galicia.
CONSELLERÍA DE TRABALLO — III. OUTRAS DISPOSICIÓNS — 26/12/2006

Cristóbal González Triñanes, en nome e representación do sindicato Comisións Obreiras (CC.OO.), solicitou a extensión do convenio colectivo del sector de comercio de óptica ao retallo e talleres anexos da Comunidade de Madrid para 2004-2006 publicado no Boletín Oficial de la Comunidad de Madrid nº 201, do 24 de agosto de 2004, aos traballadores do mesmo sector da Comunidade Autónoma de Galicia, e para os efectos do establecido no artigo 4.2º do Real decreto 718/2005, do 20 de xuño, polo que se aproba o procedemento de extensión de convenios colectivos, procédese a comunicar mediante o presente anuncio o inicio do procedemento de extensión do referido convenio, que se está a tramitar na Dirección Xeral de Relacións Laborais da Consellería de Traballo, sita no edificio administrativo de San Lázaro, onde pode ser examinado polos interesados no prazo de dez días a partir da publicación deste anuncio, en horario de 9.00 a 14.00 horas de luns a venres.
Santiago de Compostela, 18 de decembro de 2006.
Pilar Cancela Rodríguez
Directora xeral de Relacións Laborais
RESOLUCIÓN do 1 de decembro de 2006 pola que se lles dá publicidade aos beneficiarios das axudas concedidas ao abeiro das bases reguladoras das axudas para o programa Emprendedores.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 26/12/2006

Mediante Resolución do 1 de marzo de 2006 publicáronse as novas bases reguladoras das axudas do Instituto Galego de Promoción Económica para o programa Emprendedores (DOG nº 49, do 10 de marzo de 2006). As mencionadas bases teñen como obxectivo prioritario fomentar a aparición de empresas promovidas por novos emprendedores e de novas iniciativas empresariais de carácter innovador.
Na súa base 15 establecen que serán obxecto de publicación no Diario Oficial de Galicia as axudas concedidas ao abeiro destas bases.
Estas axudas serán financiadas con cargo ás aplicacións orzamentarias 01.02.12/01/01.656700, 01.02.12/02/01.656700 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.-Dar publicidade á relación de beneficiarios, que figura como anexo, das axudas concedidas ao abeiro das bases reguladoras das axudas do Instituto Galego de Promoción Económica para o programa Emprendedores.
Santiago de Compostela, 1 de decembro de 2006.
José Antonio Delgado Arce
Director xeral do Instituto Galego
de Promoción Económica
ANEXO
Nº EXPEDIENTE
NOME/RAZON SOCIAL
DATA
RESOLUCION
IMPORTE
SUBVENCIONABLE
(EUROS)
SUBVENCION
(EUROS)
AF010.2006.1.18
A CASA DO TILO, S.L. (EN CONSTITUCION)
9-10-2006
104.860,69
28.312,39
AF010.2006.1.25
CARRILLO Y LAGO, S.L. (EN CONSTITUCION)
9-10-2006
95.459,00
28.637,70
AF010.2006.1.22
AUGAS DE RAICES, S.L.
17-10-2006
551.724,10
159.999,99
AF010.2006.1.28
NANOGAP SUB-NM-POWDER, S.A.
26-10-2006
189.960,00
75.984,00
AF010.2006.1.29
INDIGO TAICHI, S.L.
26-10-2006
131.023,05
37.996,68
AF010.2006.1.19
ATLANBLITO, S.L. (EN CONSTITUCION)
26-10-2006
500.066,15
130.017,20
ORDE do 18 de decembro de 2006 pola que se establecen os domingos e festivos en que se autoriza a apertura de establecementos comerciais durante o ano 2007.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 26/12/2006

A Lei 1/2004, do 21 de decembro, de horarios comerciais, determina que o número mínimo de domingos e días festivos en que os comercios poderán
permanecer abertos ao público será de doce. Xunto con isto tamén figura a previsión de que as comunidades autónomas poderán modificar o dito número de domingos e festivos en atención ás súas necesidades comerciais, incrementando ou reducindo, sen que en ningún caso poida limitar por debaixo de oito o número mínimo de domingos e festivos de apertura autorizada.
Tendo en conta o marco normativo que se configura na devandita lei e de acordo co disposto no artigo 3
punto 2º do Decreto 365/1996, do 26 de setembro, polo que se regulan os horarios comerciais no ámbito da Comunidade Autónoma de Galicia, modificado polo Decreto 98/1998, do 20 de marzo, a Consellería de Innovación e Industria fixará anualmente oito domingos e festivos, que se consideraran hábiles para os efectos do exercicio da actividade comercial en todo o territorio da Comunidade Autónoma de Galicia.
En aplicación dos citados preceptos, logo da consulta efectuada cos axentes socioeconómicos interesados, e tendo en conta o interese xeral do comercio e dos consumidores, procédese á fixación dos 8 domingos e festivos que, para os efectos do exercicio da actividade comercial, terán a condición de hábiles durante o ano 2007,
DISPOÑO:
Artigo único.-Os domingos e festivos en que os establecementos comerciais poderán permanecer abertos ao publico cun horario máximo de 12 horas diarias durante o ano 2007 son:
7 de xaneiro.
1 de xullo.
1 de novembro.
2 de decembro.
8 de decembro.
16 de decembro.
23 de decembro.
30 de decembro.
Santiago de Compostela, 18 de decembro de 2006.
Fernando Xabier Blanco Álvarez
Conselleiro de Innovación e Industria
ORDE do 14 de decembro de 2006 pola que se nomea novo secretario do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 20/12/2006

Os comités éticos de investigación clínica son os encargados de emitir informe sobre todos os ensaios clínicos que se realicen dentro do seu ámbito territorial. Os ensaios clínicos e os devanditos comités regúlanse na Comunidade Autónoma de Galicia polo Decreto 32/1996, do 25 de xaneiro.
A Orde do 11 de xullo de 1996, pola que se crea o Comité Ético de Investigación Clínica de Galicia, no seu artigo 3 dispón que a composición do comité se axustará ao establecido no Decreto 32/1996, do 25 de xaneiro, e os seus membros nomearanse por orde da Consellería de Sanidade.
En consecuencia, en virtude das facultades que me confiren o artigo 38 da Lei 1/1983, do 22 de febreiro, reguladora da Xunta e do seu presidente (modificada pola Lei 11/1988, do 20 de outubro), a Orde do 11 de xullo de 1996 e a disposición adicional primeira do Decreto 32/1996, do 25 de xaneiro, antes citados, e por proposta da Subdirección Xeral de Farmacia e Productos Sanitarios do Servicio Galego de Saúde,
DISPOÑO:
Artigo único.
1. Noméase secretario do Comité Ético de Investigación Clínica de Galicia, creado pola Orde do 11 de xullo de 1996, a persoa que se cita no anexo.
2. Noméase secretaria suplente do Comité Ético de Investigación Clínica de Galicia, creado pola orde do 11 de xullo de 1996, a persoa que se cita no anexo.
Disposición derrogatoria
Queda derrogada a Orde do 10 de outubro de 2006 pola que se nomea novo membro do Comité Ético de Investigación Clínica de Galicia (DOG nº 216, do 9 de novembro).
Santiago de Compostela, 14 de decembro de 2006.
María José Rubio Vidal
Conselleira de Sanidade
ANEXO
Novo secretario do CEIC de Galicia:
-Juan José Casas Rodríguez.
-Médico especialista en Medicina Familiar e Comunitaria, da Xerencia de Atención Primaria de Lugo.
Nova secretaria suplente do CEIC de Galicia:
-Silvia Represa Veiga.
-Farmaceútica de Atención Primaria da Xerencia de Atención Primaria de Santiago de Compostela.
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 14 de decembro de 2006 pola que se dispón o cesamento por petición propia de membro do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 20/12/2006

Os comités éticos de investigación clínica son os encargados de emitir informe sobre todos os ensaios clínicos que se realicen dentro do seu ámbito territorial. Os ensaios clínicos e os comités éticos de investigación clínica regúlanse na comunidade autónoma polo Decreto 32/1996, do 25 de xaneiro.
A Orde do 11 de xullo de 1996, pola que se crea o Comité Ético de Investigación Clínica de Galicia, no seu artigo 3, dispón que a composición do comité se axustará ao establecido no Decreto 32/1996, e que os seus membros se nomearán por orde da conselleira de Sanidade.
En consecuencia, en virtude das facultades que me confiren o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro; a Orde do 11 de xullo de 1996, do 25 de xaneiro, polo que se regula a realización de ensaios clínicos na Comunidade Autónoma de Galicia, por proposta da Subdirección Xeral de Farmacia e Produtos Sanitarios do Servizo Galego de Saúde,
DISPOÑO:
Artigo único.-Cesa, por petición propia, como membro do Comité Ético de Investigación Clínica de Galicia, creado pola Orde do 11 de xullo de 1996, a persoa que se cita no anexo da presente disposición, que ata a data desenvolvía o cargo de secretario do Comité Ético de Investigación Clínica de Galicia.
Disposición derrogatoria
Queda derrogada a Orde do 10 de outubro de 2006 pola que cesa o membro do Comité Ético de Instigación Clínica de Galicia (Diario Oficial de Galicia nº 216, do 9 de novembro de 2006).
Santiago de Compostela, 14 de decembro de 2006.
María José Rubio Vidal
Conselleira de Sanidade
ANEXO
Persoa que cesa por petición propia como membro do CEIC de Galicia:-Manuel Portela Romero. Médico especialista en Medicina Familiar e Comunitaria da Xerencia de Atención Primaria de Santiago, que ata a data desempeñaba o cargo de secretario do Comité Ético de Investigación Clínica de Galicia.
CORRECCIÓN de erros.-Orde do 14 de decembro de 2006 pola que se establecen as bases reguladoras e se convocan axudas para os concellos afectados polas inundacións producidas no mes de novembro.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 18/12/2006

Advertidos erros na devandita orde, publicada no Diario Oficial de Galicia nº 240, do 15 de decembro de 2006, cómpre facer as seguintes correccións:
-Na páxina 18.262, en concreto, no título da orde, onde di: «... polas inundacións producidas no presente mes de novembro», debe dicir: «... polas inundacións producidas no mes de novembro».
-Na páxina 18.263, no artigo 5 da orde, na primeira liña, onde di: «1. O Servizo de Xestión...», debe suprimirse o número 1.
-Na páxina 18.264, no artigo 15 da orde, no punto primeiro, onde di: «As axudas que se van conceder con cargo á presente convocatoria financiaranse con cargo á aplicación 15.01.342A do estado de gastos dos orzamentos xerais da Comunidade Autónoma de Galicia para o ano 2006, na que existe crédito axeitado por un importe de 1.365.060,48 A para tal fin», debe dicir: «As axudas que se van conceder con cargo á presente convocatoria financiaranse con cargo á aplicación 15.01342A.760.0 do estado de gastos dos orzamentos xerais da Comunidade Autónoma de Galicia para o ano 2006, na que existe crédito axeitado por un importe de 1.705.788 A para tal fin».
-Na páxina 18.265, no anexo II, no cuarto cadro, onde di: «SOLICITO: Que me sexa concedida a axuda e os beneficiarios previsto na Orde do... de decembro...», debe dicir: «SOLICITO: Que me sexa concedida a axuda e os beneficios previstos na Orde do 14 de decembro...».
-Na mesma páxina, no anexo II, no cadro referente á autorización, debe engadirse un punto 2, para que quede redactado nos seguintes termos:
«1. De conformidade co artigo 13.4º da Lei 4/2006, do 30 de xuño, de transparencia e de boas prácticas na Administración pública galega, a consellería publicará na súa páxina web oficial a relación dos beneficiarios e o importe das axudas concedidas, polo que a presentación da solicitude leva implícita a autorización para o tratamento necesario dos datos dos beneficiarios da súa publicación na citada páxina web.
2. A Consellería de Medio Ambiente e Desenvolvemento Sostible, para incluír e facer público, nos rexistros de axudas, subvencións, e convenios e de sancións, regulados no Decreto 132/2006, do 27 de xullo, os datos relevantes referidos ás axudas e subvencións recibidas, así como as sancións impostas».
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 18 de decembro de 2006 pola que se resolve a do 26 de setembro de 2006 (Diario Oficial de Galicia do 11 de outubro), de convocatoria das axudas do Programa de estruturación de unidades de investigación en humanidades e ciencias sociais, en réxime de concorrencia competitiva.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/12/2006

Por Orde do 26 de setembro de 2006 (DOG do 11 de outubro) convocáronse as axudas do Programa de estruturación de unidades de investigación en humanidades e ciencias sociais, en réxime de concorrencia competitiva.
Cumprida a tramitación establecida na convocatoria, de acordo co establecido no artigo 9 da orde de convocatoria, e atendendo ao informe-proposta elevado pola comisión avaliadora a través da Dirección Xeral de Promoción Científica e Tecnolóxica do SUG, esta consellería
RESOLVE:
Primeiro.-Concederlles aos seguintes profesores-investigadores do sistema universitario de Galicia as axudas que a continuación se relacionan, para a estruturación das unidades de investigación e na contía que se indica en cada caso.
Segundo.-As solicitudes non incluídas na resolución de concesión entenderanse denegadas ou desestimadas.
Terceiro.-O incumprimento por parte dos beneficiarios de calquera das bases establecidas na orde da convocatoria suporá a perda do dereito a percibir a axuda correspondente.
Cuarto.-Contra esta resolución, que esgota a vía administrativa, os interesados poderán interpoñer recurso potestativo de reposición ante a conselleira de Educación e Ordenación Universitaria no prazo dun mes a partir do día seguinte ao da publicación da resolución no Diario Oficial de Galicia, segundo o disposto nos artigos 116 e 117 da Lei 30/1992,
do 26 de novembro, de réxime xurídico das administracións públicas e do procedemento administrativo común, ou ben directamente recurso contencioso-administrativo, no prazo de dous meses, perante o Tribunal Superior de Xustiza de Galicia.
Disposición derradeira
A presente resolución entrará en vigor o mesmo día da súa publicación no Diario Oficial de Galicia.
Santiago de Compostela, 18 de decembro de 2006.
Laura Sánchez Piñón
Conselleira de Educación e Ordenación
Universitaria
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN conxunta do 30 de novembro de 2006, do Instituto Galego de Consumo e da Consellería de Educación e Ordenación Universitaria, pola que se fai pública a concesión dos premios dos traballos presentados polo alumnado das escolas de arte e bacharelatos artísticos para a elaboración de carteis que teñan como tema o consumo responsable.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 19/12/2006

Por Resolución conxunta do 30 de setembro de 2006 (DOG nº 199, do 16 de outubro), o Instituto Galego de Consumo e a Consellería de Educación e Ordenación Universitaria convocaron un concurso de premios dirixido ao alumnado das escolas de arte e bachaleratos artísticos para a elaboración de carteis que teñan como tema o consumo responsable. Vista a proposta do xurado relativa á selección dos traballos presentados, efectuada segundo o disposto nas bases, polo xurado mencionado na base sétima da citada resolución, procede a súa publicación de conformidade con esta. Na súa virtude
RESOLVEMOS:
Facer pública a selección dos premios concedidos aos carteis presentados conforme a Resolución conxunta do 30 de setembro de 2006, que se relacionan no anexo desta orde.
Santiago de Compostela, 30 de novembro de 2006.
Laura Elena Sánchez PiñónEmilio Nogueiro Moure
Conselleira de EducaciónPresidente do Instituto
e Ordenación UniversitariaGalego de Consumo
ANEXO
Primeiro premio:
Título: Consumo responsable.
Autor: Luis Prados Lence.
Nivel: 2º curso de deseño gráfico.
Centro: Escola de Arte e Superior de Deseño Ramón Falcón de Lugo.
Dotación económica: 1.000 euros e diploma.
Segundo premio:
Título: Por favor, consumo responsable.
Autora: Noelia Outeda Souto.
Nivel: 2º curso de gráfica publicitaria.
Centro: Escola de Arte Antonio Faílde de Ourense.
Dotación: 800 euros e diploma.
Terceiro premio:
Título: Consumo responsable.
Autora: María Mata Gayoso.
Nivel: 2º curso de deseño gráfico.
Centro: Escola de Arte e Superior de Deseño Ramón Falcón de Lugo.
Dotación: 600 euros e diploma.
Accesits:
Título: Consumo responsable.
Autora: Romina Figueira Outeiral.
Nivel: 2º bachalerato-artes.
Centro: IES Praia de Baraña de Boiro.
Dotación: 300 euros e diploma.
Título: Consumo responsable.
Autor: Nicolás I. Musa Atma-Indra.
Nivel: 2º curso de gráfica publicitaria.
Centro: Escola de Arte Antonio Faílde de Ourense.
Dotación: 300 euros e diploma.
CORRECCIÓN de erros.-Orde do 14 de decembro de 2006 pola que se regula a concesión de axudas para compensar os danos sufridos en establecementos comerciais, mercantís, industriais e turísticos causados polas inundacións producidas no mes de novembro do ano en curso.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 19/12/2006

Advertidos erros na orde publicada no Diario Oficial de Galicia nº 240, do venres 15 de decembro de 2006, que non foron corrixidos no DOG nº 241, cómpre facer a seguinte correción:
Na páxina 18.250 ao remate do artigo 4º, debe figurar:
«A presentación da solicitude implica o consentimento expreso do interesado para incluír e facer públicos os datos relevantes referidos ás axudas e subvencións recibidas nos rexistros regulados no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da comunidade autónoma para o ano 2006».
ORDE do 17 de novembro de 2006 pola que se declara de interese galego a Fundación Adolfo Sobrino para el desarrollo y aprovechamiento sostenible de los recursos naturales en Galicia e se ordena a súa inscrición na sección do Rexistro de Fundacións de Interese Galego desta consellería.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 18/12/2006

Con data do 16 de outubro de 2006, publicouse no Diario Oficial de Galicia número 199, a Orde do 4 de outubro de 2006 pola que se clasifica de interese social a Fundación Adolfo Sobrino para el desarrollo y aprovechamiento sostenible de los recursos naturales en Galicia, adscribíndose á Consellería de Medio Ambiente e Desenvolvemento Sostible, que terá que exercer o protectorado plenamente sobre ela.
Esta fundación, de acordo co establecido no artigo seis dos estatutos, ten por obxecto principal fomentar
a protección, a conservación e o ordenado aproveitamento sustentable das especies cinexéticas e a defensa do ambiente de Galicia.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, e na Lei 11/1991, do 8 de novembro, de reforma da anterior, e 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación Adolfo Sobrino para el desarrollo y aprovechamiento sostenible de los recursos naturales en Galicia, ao cumprir os seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordenar a inscrición da dita fundación no Rexistro de Fundacións de Interese Galego, sección da Consellería de Medio Ambiente e Desenvolvemento Sostible, para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ao disposto no resto da normativa de xeral aplicación, en especial, ás obrigas de darlle publicidade suficiente ás súas actividades, e a ausencia de ánimo de lucro na prestación dos seus servizos, quedando obrigada a lle render contas anualmente ao protectorado e xustificar, a través dunha memoria anual, o cumprimento das cargas fundacionais, así como presentarlle o proxecto de orzamento ao protectorado con anterioridade ao inicio do exercicio económico para o que se formula, e debendo solicitar as preceptivas autorizacións, cando sexan necesarias.
Santiago de Compostela, 17 de novembro 2006.
Manuel Vázquez Fernández
Conselleiro de Medio Ambiente
e Desenvolvemento Sostible
CORRECCIÓN de erros.-Orde do 14 de decembro de 2006 pola que se ditan disposicións para o desenvolvemento no eido agrario do Decreto 227/2006, do 7 de decembro, de medidas urxentes para a reparación dos danos causados polas inundacións acaecidas no mes de novembro en Galicia.
CONSELLERÍA DO MEDIO RURAL — III. OUTRAS DISPOSICIÓNS — 18/12/2006

Advertidos erros na orde publicada no Diario Oficial de Galicia nº 240, do venres, 15 de decembro de 2006, cómpre facer as seguintes correccións:
No anexo, páxina 18.261, o cadro onde di:
«AUTORIZO:
De conformidade co artigo 13.4º da Lei 4/2006, do 30 de xuño, de transparencia e de boas prácticas na Administración pública galega, a consellería publicará na súa páxina web oficial a relación dos beneficiarios e o importe das axudas concedidas, polo que a presentación da solicitude leva implícita a autorización para o tratamento necesario dos datos dos beneficiarios e da súa publicación na citada páxina web».
Debe dicir:
«AUTORIZO:
1. A Consellaría do Medio Rural para, de conformidade co artigo 13.4º da Lei 4/2006, do 30 de xuño, de transparencia e de boas prácticas na Administración pública galega, publicar na súa páxina web oficial a relación dos beneficiarios e o importe das axudas concedidas, polo que a presentación da solicitude leva implícita a autorización para o tratamento necesario dos datos dos beneficiarios e da súa publicación na citada páxina web.
2. A Consellería do Medio Rural, para incluír e facer público, nos rexistros de axudas, subvencións, e convenios e de sancións, regulados no Decreto 132/2006, do 27 de xullo, os datos relevantes referidos ás axudas e subvencións recibidas, así como ás sancións impostas».